Suksessen til enhver konsert, enten det er et rockeband eller et symfoniorkester, avhenger av oppførselen til publikum. Reglene er selvfølgelig meget forskjellig for de forskjellige settingene, men det som er felles for alle konserter er at man skal ha respekt for de som fremfører konserten. For deres kunstneriske arbeid og deres forberedelser til konserten. Man skal også ha respekt for alle de andre som er tilstede på konserten. Er det noe man ikke er fornøyd med bør man forlate konserten istedenfor å forstyrre noen som er fornøyde.